2003/130/EY: Komission päätös, tehty 26 päivänä helmikuuta 2003, päätöksen 2001/618/EY muuttamisesta koko Saksan alueen sisällyttämiseksi Aujeszkyn taudista vapaiden jäsenvaltioiden ja alueiden luetteloon sekä eräiden Ranskan departementtien sisällyttämiseksi sellaisten tästä taudista vapaiden jäsenvaltioiden ja alueiden luetteloon, joissa toteutetaan hyväksyttyjä taudinhävittämisohjelmia (ETA:n kannalta merkityksellinen teksti) (tiedoksiannettu numerolla K(2003) 622)



Virallinen lehti nro L 052 , 27/02/2003 s. 0009 - 0010



Komission päätös, tehty 26 päivänä helmikuuta 2003, päätöksen 2001/618/EY muuttamisesta koko Saksan alueen sisällyttämiseksi Aujeszkyn taudista vapaiden jäsenvaltioiden ja alueiden luetteloon sekä eräiden Ranskan departementtien sisällyttämiseksi sellaisten tästä taudista vapaiden jäsenvaltioiden ja alueiden luetteloon, joissa toteutetaan hyväksyttyjä taudinhävittämisohjelmia (tiedoksiannettu numerolla K(2003) 622) (ETA:n kannalta merkityksellinen teksti) (2003/130/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna komission asetuksella (EY) N:o 1226/2002(2), ja erityisesti sen 9 artiklan 2 kohdan ja 10 artiklan 2 kohdan, sekä katsoo seuraavaa: (1) Aujeszkyn tautia koskevista lisätakeista sikojen yhteisön sisäisessä kaupassa ja luettelosta jäsenvaltioiden alueista, jotka ovat vapaita tästä taudista ja joissa toteutetaan hyväksyttyjä taudintorjuntaohjelmia, säädetään komission päätöksessä 2001/618/EY(3), sellaisena kuin se on viimeksi muutettuna päätöksellä 2002/270/EY(4). (2) Ranskassa on toteutettu usean vuoden ajan torjuntaohjelmaa Aujeszkyn taudin hävittämiseksi. Useat Ranskan departementit on tunnustettu vapaiksi tästä taudista päätöksellä 2001/618/EY. (3) Ranska on nyt direktiivin 64/432/ETY 10 artiklan mukaisesti toimittanut komissiolle asiakirjat, joiden mukaan seuraavat departementit ovat vapaita Aujeszkyn taudista: Hautes-Alpes, Drôme, Hérault, Orne, Pyrénées-Orientales, Paris, Var, Haute-Vienne, Essonne, Hauts-de-Seine, Seine-Saint-Denis, Val-de-Marne, Val-d'Oise ja Réunion. (4) Hävittämisohjelman on katsottu onnistuneen tämän taudin hävittämisessä näistä Ranskan departementeista. (5) Direktiivin 64/432/ETY 9 artiklan mukaisesti Ranska on myös toimittanut Pas-de-Calais'n departementissa käynnissä olevaa hävittämisohjelmaa koskevat asiakirjat ja pyytänyt tämän ohjelman hyväksymistä. (6) Saksassa on toteutettu usean vuoden ajan torjuntaohjelmaa Aujeszkyn taudin hävittämiseksi. Useat Saksan osavaltiot on tunnustettu vapaiksi tästä taudista päätöksellä 2001/618/EY. (7) Saksa on nyt direktiivin 64/432/ETY 10 artiklan mukaisesti toimittanut komissiolle asiakirjat, joiden mukaan Niedersachsenin ja Nordrhein-Westfalenin osavaltiot ovat vapaita Aujeszkyn taudista. Koko Saksan aluetta voidaan nyt pitää vapaana tästä taudista. (8) Päätös 2002/618/EY olisi näin ollen muutettava vastaavasti. (9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2001/618/EY liitteet I ja II tämän päätöksen liitteellä. 2 artikla Tätä päätöstä sovelletaan 15 päivästä maaliskuuta 2003. 3 artikla Tämä päätös on osoitettu kaikille jäsenvaltioille. Tehty Brysselissä 26 päivänä helmikuuta 2003. Komission puolesta David Byrne Komission jäsen (1) EYVL 121, 29.7.1964, s. 1977/64. (2) EYVL L 179, 9.7.2002, s. 13. (3) EYVL L 215, 9.8.2001, s. 48. (4) EYVL L 93, 10.4.2002, s. 7. LIITE "LIITE I AUJESZKYN TAUDISTA VAPAAT JÄSENVALTIOT TAI ALUEET, JOISSA ROKOTUKSET OVAT KIELLETTYJÄ >TAULUKON PAIKKA> LIITE II JÄSENVALTIOT TAI NIIDEN ALUEET, JOISSA TOTEUTETAAN HYVÄKSYTTYJÄ AUJESZKYN TAUDIN VALVONTAOHJELMIA >TAULUKON PAIKKA>"